25/08/2020 | Administración LocalMunicipal
Narón
Intervención
Edicto aprobación definitiva modificación da Ordenanza fiscal nº 18 reguladora da taxa pola prestación dos servizos das escolas infantís municipais

Ao abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro da modificación da ordenanza fiscal nº 18 reguladora da taxa pola prestación dos servizos das escolas infantís municipais, ao non presentarse alegacións durante o prazo de exposición ao público, quedando automáticamente elevado a definitivo o acordo plenario do Concello de Narón de aprobación provisional de data 03/07/2020. Contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Modificacións da ordenanza fiscal nº 18 reguladora da taxa pola prestación dos servizos das escolas infantís municipais, no articulado que se enumera a continuación que quedan redactados come segue: 5.1. Contías dos servizos: 5.1.1. ASISTENCIA E SERVIZOS ORDINARIOS Segundo a renda per cápita mensual, e o número de fillos da unidade familiar, sobre este prezo aplicaranse diversas reducións ou bonificacións previstas no artigo 6 desta ordenanza.5.1.2. HORARIO AMPLIADO Con carácter excepcional as familias usuarias do servizo poderán ampliar a súa xornada de atención educativa mediante a solicitude de horas extraordinarias sempre que se acredite a súa necesidade: Horario ampliado: 21,16 hora/mes 5.1.3. SITUACIÓNS ESPECIAIS 5.1.3.1. No caso de nenos/as que non utilicen habitualmente o servizo de comedor e que desexen utilizar o servizo algún día solto, o prezo será de 4,23 euros por día.5.1.3.2. No caso de nenos/as que non utilicen habitualmente o servizo de almorzo e que desexen utilizalo algún día solto, o prezo será de 1,54 €/día.5.1.3.3. No caso de nenos/as que non utilicen habitualmente o servizo de merenda e que desexen utilizalo algún día solto, o prezo será de 1,54 €/día.5.1.3.4. No caso de nenos/as que non utilicen habitualmente o servizo de horas ampliadas e desexen utilizalo algún día solto, o prezo será de 4,23 € hora/día. O prezo da hora extraordinaria non estará suxeita a redución algunha.5.1.3.5. No caso de nenos/as que, con carácter extraordinario, solicite máis horas diarias de asistencia ao centro que as contempladas no horario do que é usuario/a, a tarifa mensual que lle corresponde abonar incrementarase atendendo ao número de horas que permaneza no centro. Segundo a renda per cápita mensual da unidade familiar, sobre este prezo aplicaranse diversas reducións previstas no artigo 6 desta ordenanza.5.1.3.6. De acordo co disposto no apartado 10 do artigo único do Decreto 148/2014, do 6 de novembro, polo que se modifica o Decreto 99/142, de 16 de marzo, polo que se regulan os servizos sociais comunitarios e o seu financiamento, que establece que o réxime de copago en centros municipais será, como mínimo, equivalente ao réxime de precios públicos establecido pola Xunta de Galicia para as escolas infantís de titularidade autonómica, o incremento de prezos públicos establecidos pola Xunta de Galicia, que afecten ás contías mínimas contempladas neste artigo, levarán consigo o incremento automático do coste do servizo, ata garantir esta equivalencia. Sen prexuízo do anterior, polo Concello procederase á modificación da ordenanza fiscal nos termos previstos na Lei reguladora das facendas locais.5.1.3.7. Ao amparo do establecido no artigo 23 da Lei 7/2019, do 23 de decembro, de medidas fiscais e administrativas, da Comunidade Autónoma de Galicia, que engade unha disposición adicional novena á Lei 13/2008, de 3 de decembro, de servicios sociais de Galicia, se contempla a gratuidade da atención educativa a partir da matriculación nas escolas infantís municipais, do segundo fillo ou filla da unidae familiar, estes incluídos. A) Segundo as circunstancias da unidade familiar, sobre o prezo que resulte de aplicar o disposto no artigo 5.1.1, e no artigo 5.1.4, aplicaranse os seguintes descontos, que non son acumulables entre si: Nenos/as pertencentes a familias numerosas: 20 %. Nenos/as pertencentes a familias monoparentais: 20 % Asistencia ao centro de varios irmáns: 20% (o segundo e sucesivos) para os servizos distintos da atención educativa. Para a aplicación dos descontos teranse en conta as circunstancias concorrentes no momento da presentación da solicitude de praza nas EIM, que deberán ser previamente xustificadas documentalmente de non coincidir coas circunstancias na data da devindicación da declaración do IRPF. B) Aplicarase a gratuidade da atención educativa a partir da matriculación nas escolas infantís municipais do segundo fillo ou filla da unidade familiar, estes incluidos. C) Cando por circunstancias sobrevidas (solicitude fóra de prazo, traslado de residencia, etc.), o/a neno/a ingrese no centro con posterioridade ao día 15 do mes, a cota que corresponda pagar polo dito mes terá un desconto do 50 % A liquidación da cota tributaria practicarase por meses naturais e deberanas aboar os interesados nos dez primeiros días de cada mes, na entidade ou entidades financeiras que indique o Concello ou, no seu caso, á concesionaria do servizo. En calquera momento o suxeito pasivo terá a posibilidade de domiciliar os recibos. Os criterios de aplicación da presente Ordenanza están adaptadas ao Decreto 148/2014, do 6 de novembro, polo que se modifica Decreto 99/2012, do 16 de marzo, polo que se regulan os servizos sociais comunitarios e o seu financiamento, e ao disposto na disposición adicional novena á Lei 13/2008, de 3 de decembro, de servicios sociais de Galicia engadida pola Lei 7/2019, do 23 de decembro, de medidas fiscais e administrativas da Comunidade Autónoma de Galicia. A presente ordenanza fiscal entrará en vigor unha vez aprobada definitivamente e publicada no Boletín Oficial da Provincia, e comezará a aplicarse a partir do día 1 de setembro de 2020, permanecendo vixente ata que se acorde a súa modificación ou derrogación expresa. Narón, 20 de agosto de 2020 O alcalde acctal Dorindo Dobrita Gasparin